Likumprojekts

**Grozījums Zvejniecības likumā**

Izdarīt Zvejniecības likumā (Latvijas Republikas Saeimas un Ministru Kabineta Ziņotājs, 1995, 11. nr.; 1997, 22. nr.; 1998, 23. nr.; 2000, 6. nr.; 2001, 23. nr.; 2003, 15., 23. nr.; 2004, 21. nr.; 2005, 13. nr.; 2008, 23. nr.; Latvijas Vēstnesis, 2009, 196. nr.; 2010, 105., 205. nr.; 2014, 114. nr.; 2019, 225. nr.) šādu grozījumu:

Izteikt 16. panta trešo daļu šādā redakcijā:

"(3) Rūpnieciskā zveja, izņemot zušu, stagaru, ezera salaku un vīķu specializētu zveju un zveju īpašos nolūkos un zinātniskās izpētes nolūkos saskaņā ar šā likuma 12. pantu, ir aizliegta šādos publiskajos ezeros: Alūksnes ezerā, Āraišu ezerā, Babītes ezerā, Balvu ezerā, Cirmas ezerā, Dagdas ezerā, Dūņezerā Ādažu novadā, Dzirnezerā, Juglas ezerā, Kaunatas ezerā, Ķīšezerā, Lielajā Baltezerā, Lielajā Nabas ezerā, Lielauces ezerā, Līlastes ezerā, Limbažu Lielezerā, Mazajā Baltezerā, Mazajā Ludzas ezerā, Mazajā Nabas ezerā, Rēzeknes ezerā, Salas ezerā, Slokas ezerā, Viesītes ezerā, Viļakas ezerā, Virtūkšņa (Vertūkšņas) ezerā un Zosnas ezerā. Rūpnieciskā zveja ar tīkliem aizliegta šādos publiskajos ezeros: Feimaņu ezerā, Lielajā Ludzas ezerā, Liepājas ezerā un Papes ezerā."

Zemkopības ministrs

K. Gerhards